Doyle arbeidet som lærer da han og Seán Love startet et kreativt skriveverksted som de kalte «Fighting Words». Verkstedet åpnet dørene i Dublin i januar 2009. Inspirasjonen til skriveverkstedet hentet Doyle fra et besøk hos vennen Dave Eggers, som drev et tilsvarende prosjekt kalt 826 Valencia i San Francisco. Doyle har også engasjert seg i lokale saker, blant annet ved å undertegne på en underskriftskampanje til støtte for journalisten Suzanne Breen, som fikk fengselsstraff fordi hun nektet å røpe kildene sine i retten. Doyle var også en av dem som protesterte mot mot et forsøk fra Dublin City Council på å bygge 9 fot-høye barrierer på et sted der Doyle pleide å nyte utsikten.